Avviż Legali Importanti

|

52009PC0186

Proposta għal regolament tal-Kunsill li jemenda r-Regolament (KE) Nru 428/2005 li jimponi dazju definittiv anti-dumping fuq l-importazzjoni ta' fibri diskontinwi tal-poljester li joriġinaw mir-Repubblika Popolari taċ-Ċina u mill-Għarabja Sawdita, li jemenda r-Regolament (KE) Nru 2852/2000 li jimponi d-dazju definittiv anti-dumping fuq l-importazzjoni ta' fibri diskontinwi tal-poljester li joriġinaw mir-Repubblika tal-Korea u li jtemm il-proċedura anti-dumping fir-rigward ta' tali importazzjonijiet li joriġinaw mit-Tajwan  /* KUMM/2009/0186 finali */

	[pic] | KUMMISSJONI TAL-KOMUNITAJIET EWROPEJ |Brussel 22.4.2009KUMM(2009) 186 finaliProposta għalREGOLAMENT TAL-KUNSILLli jemenda r-Regolament (KE) Nru 428/2005 li jimponi dazju definittiv anti-dumping fuq l-importazzjoni ta' fibri diskontinwi tal-poljester li joriġinaw mir-Repubblika Popolari taċ-Ċina u mill-Għarabja Sawdita, li jemenda r-Regolament (KE) Nru 2852/2000 li jimponi d-dazju definittiv anti-dumping fuq l-importazzjoni ta' fibri diskontinwi tal-poljester li joriġinaw mir-Repubblika tal-Korea u li jtemm il-proċedura anti-dumping fir-rigward ta' tali importazzjonijiet li joriġinaw mit-Tajwan(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |Raġunijiet u għanijiet tal-proposta Din il-proposta tikkonċerna l-implimentazzjoni tas-sentenza tal-Qorti ta’ Prima Istanza tal-Komunitajiet Ewropej fil-każ il-Korporazzjoni Huvis v. Il-Kunsill tal-Unjoni Ewropea (T-221/05) li tannulla, safejn jikkonċerna lill-Korporazzjoni Huvis, l-Artikolu 2 tar-Regolament tal-Kunsill (KE) Nru 428/2005, fir-rigward ta’ importazzjoni ta' fibri diskontinwi tal-poliesteru (polyester staple fibres) li joriġinaw, inter alia, mir-Repubblika tal-Korea b’segwiment għall-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') |Kuntest ġenerali Din il-proposta qed issir fil-kuntest tal-implimentazzjoni tas-sentenza tal-Qorti ta' Prima Istanza tal-Komunitajiet Ewropej fil-każ Huvis Corporation v. Il-Kunsill tal-Unjoni Ewropea (T-221/05). Skont l-Artikolu 233 tat-Trattat tal-Komunità Ewropea, l-istituzzjonijiet li att tagħhom ikun ġie ddikjarat null ikunu marbuta li jieħdu l-miżuri neċessarji biex jikkonformaw irwieħhom mas-sentenza tal-Qorti tal-Ġustizzja. |Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 2852/2000 illi jimponi d-dazju definittiv u illi jipprovdi l-ġbir definittiv tad-dazju provviżorju impost fuq l-importazzjonijiet tal-fibri klassifikati poliesteru illi joriġinaw fl-Indja u r-Repubblika tal-Korea |Il-konsistenza mal-politiki u mal-għanijiet l-oħrajn tal-Unjoni Mhux applikabbli. |KONSULTAZZJONI MA’ PARTIJIET INTERESSATI U STIMA TAL-IMPATT |Konsultazzjoni ma’ partijiet interessati |Il-partijiet interessati li tikkonċernahom l-implimentazzjoni diġà kellhom il-possibbiltà li jiddefendu l-interessi tagħhom matul l-iżvelar, skont id-dispożizzjonijiet tar-Regolament bażiku. |Ġbir u użu ta' għarfien espert |Ma kien hemm ebda ħtieġa ta’ għarfien espert estern. |Valutazzjoni tal-impatt Din il-proposta tirriżulta mill-implimentazzjoni tas-sentenza tal-Qorti ta' Prima Istanza fil-każ Huvis Corporation v. Il-Kunsill tal-Unjoni Ewropea (T-221/05) dwar l-interpretazzjoni tar-Regolament bażiku. Ir-Regolament bażiku ma jipprevedix stima ġenerali tal-impatt iżda fih lista eżawrjenti ta’ kundizzjonijiet li jridu jiġu evalwati. |ELEMENTI ġURIDIċI TAL-PROPOSTA |L-azzjoni proposta fil-qosor Il-Kunsill, permezz tar-Regolament (KE) Nru 2852/2000 impona dazji definittivi kontra d-dumping fuq l-importazzjonijiet ta' fibri klassifikati poliesteru (polyester staple fibres) li joriġinaw, inter alia, fir-Repubblika tal-Korea u li kienu emendati bir-Regolament (KE) Nru 428/2005 wara analiżi interim. Produttur esportatur partikolari Korean, jiġifieri Huvis Corporation ('Huvis'), ikkontesta r-Regolament (KE) Nru 428/2005 quddiem il-Qorti ta' Prima Istanza fir-rigward tal-kalkolu tar-rata tad-dazju individwali tiegħu. Fit-8 ta' Lulju 2008, il-Qorti tal-Ewwel Istanza annullat l-Artikolu 2 tar-Regolament (KE) Nru 428/2005 fir-rigward tar-rata tad-dazju kontra d-dumping applikabbli għal Huvis. Id-dazju kontra d-dumping impost ġie annullat sal-punt li dan kien jisboq lid-dazju li kien ikun applikabbli kieku l-Istituzzjonijiet kienu sejsu r-rata tad-dazju fuq il-metodoloġija użata fl-investigazzjoni oriġinali. Għaldaqstant, ir-rata tad-dazju għal Huvis inħadmet mill-ġdid u rriżultat f'rata tad-dazju kontra d-dumping differenti. Barra minn hekk, billi r-rata individwali kkalkulata għall-Korporazzjoni Huvis kienet għamlet parti mill-bażi li fuqha nħadem id-dazju medju differenzjat li għandu japplika għall-esportaturi Koreani li kkooperaw imma li ma ntgħażlux għall-kampjun, din l-aħħar rata msemmija għandha tinħadem mill-ġdid ukoll. Għaldaqstant qed jiġi propost li l-Kunsill jadotta l-proposta mehmuża għal Regolament li jemenda r-Regolament (KE) 428/2005. |Il-bażi legali L-Artikolu 233 tat-Trattat li jistabbilixxi l-Komunità Ewropea Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tat-21 ta' Diċembru 2005. |Il-prinċipju tas-sussidjarjetà Il-proposta taqa’ taħt il-kompetenza esklużiva tal-Komunità. Il-prinċipju ta’ sussidjarjetà għalhekk ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma ta’ azzjoni hi deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. |L- indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini hu mxejjen u proporzjonali mal-għan tal-proposta, ma tapplikax. |L-għażla ta’ strumenti |Strumenti proposti: regolament. |Miżuri oħra ma jkunux adegwati għar-raġuni(jiet) li ġejjin. Ir-Regolament bażiku msemmi hawn fuq ma jipprevedix għażliet oħra. |IMPLIKAZZJONI BAġITARJA |Il-proposta ma għandha l-ebda implikazzjoni għall-baġit tal-Komunità. Id-dazju emendat kontra d-dumping se jiġi applikat b'lura biex b'hekk jirriżulta f'rimborż tad-differenza fid-dazji miġbura abbażi tar-rata tad-dazju oriġinali u r-rata tad-dazju emendata. L-impatt finali fuq il-baġit ġie stmat li jlaħħaq l-ammont ta' 3,750,000 EUR; ara l-istqarrija finanzjarja leġiżlattiva mehmuża. |Proposta għalREGOLAMENT TAL-KUNSILLli jemenda r-Regolament (KE) Nru 428/2005 li jimponi dazju definittiv anti-dumping fuq l-importazzjoni ta' fibri diskontinwi tal-poljester li joriġinaw mir-Repubblika Popolari taċ-Ċina u mill-Għarabja Sawdita, li jemenda r-Regolament (KE) Nru 2852/2000 li jimponi d-dazju definittiv anti-dumping fuq l-importazzjoni ta' fibri diskontinwi tal-poljester li joriġinaw mir-Repubblika tal-Korea u li jtemm il-proċedura anti-dumping fir-rigward ta' tali importazzjonijiet li joriġinaw mit-TajwanIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 233 tiegħu,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ([1]) ('ir-Regolament bażiku'), u b’mod partikolari l-Artikolu 9(4) tiegħu,Wara li kkunsidra l-proposta ppreżentata mill-Kummissjoni wara li ġie kkonsultat il-Kumitat Konsultattiv,Billi:A. PROĊEDURA(1) F'Ottubru 1999, il-Kummissjoni nediet investigazzjoni ([2]) fir-rigward tal-importazzjoni tal-polyester staple fibres ('PSF') li joriġinaw mir-Repubblika tal-Korea ('l-investigazzjoni oriġinali'). F'Lulju 2000 ġew imposti dazji proviżorji kontra d-dumping permezz tar-Regolament tal-Kummissjoni (KE) Nru 1472/2000([3]) u f'Diċembru 2000 ġew imposti dazji definittivi kontra d-dumping permezz tar-Regolament tal-Kunsill (KE) Nru 2852/2000([4]).(2) Skont l-Artikolu 11(3) tar-Regolament bażiku, f'Diċembru 2003 l-Kummissjoni nediet ([5]) analiżi interim ('analiżi investigattiva') tad-dazji kontra d-dumping fuq l-importazzjoni tal-PSF li joriġinaw, inter alia , fir-Repubblika tal-Korea. Id-dazji fuq l-importazzjoni mir-Repubblika tal-Korea ġew emendati permezz tar-Regolament tal-Kunsill (KE) Nru 428/2005([6]), li minn hawn 'il quddiem se jissejjaħ "ir-Regolament 428/2005".(3) Fl-10 ta' Ġunju 2005, il-Korporazzjoni Huvis ('Huvis') ressqet talba([7]) quddiem il-Qorti ta' Prima Istanza tal-Komunitajiet Ewropej ('QPI') sabiex tannulla l-Artikolu 2 tar-Regolament 428/2005 f'dak li għandu x'jaqsam mar-rata tad-dazju kontra d-dumping fir-rigward ta' Huvis.(4) Fit-8 ta' Lulju 2008, il-QPI ([8]) annullat l-Artikolu 2 tar-Regolament 428/2005 fir-rigward ta' Huvis.(5) Il-QPI sabet, inter alia , li l-Istituzzjonijiet ma ġġustifikawx biżżejjed l-użu ta' metodoloġiji differenti applikati fl-investigazzjoni oriġinali fuq naħa waħda u fl-analiżi investigattiva fuq in-naħa l-oħra meta kkalkulaw ir-rata ta' dazju individwali għal Huvis. Is-sejbiet tal-Istituzzjonijiet f'dan ir-rigward tqiesu għalhekk bħala inkonsistenti mal-Artikolu 11(9) tar-Regolament bażiku.(6) L-Artikolu 2 tar-Regolament 428/2005 ġie minħabba f'hekk annullat sal-punt fejn id-dazju kontra d-dumping impost fuq l-esportazzjoni lejn il-Komunità Ewropea ta' oġġetti prodotti u esportati minn Huvis kien jisboq id-dazju li kien ikun applikabbli kieku ntuża l-metodu applikat fl-investigazzjoni orġinali.(7) Il-Qrati jirrikonoxxu ([9]) li, f'każijiet fejn proċediment ikun jikkonsisti f'għadd ta' stadji, l-annullament ta' wieħed minn dawk l-istadji ma jannullax il-proċediment kollu kemm hu. Il-proċedura kontra d-dumping hi eżempju ta' proċedura li tikkonsisti f'diversi stadji. Għaldaqstant, l-annullament ta' partijiet tar-Regolament kontra d-dumping definittiv ma jimplikax l-annullament tal-proċedura kollha kemm hi qabel l-adozzjoni tar-Regolament inkwistjoni. Min-naħa l-oħra, skont l-Artikolu 233 tat-Trattat li jistabbilixxi l-Komunità Ewropea, l-Istituzzjonijiet Komunitarji huma obbligati li jikkonformaw mas-Sentenzi tal-Qrati tal-Komunitajiet Ewropej. Għaldaqstant, l-Istituzzjonijiet Komunitarji, meta jikkonformaw mas-Sentenza, għandhom il-possibilità li jirrimedjaw l-aspetti tar-Regolament ikkontestat li jkunu wasslu għall-annullament tiegħu, filwaqt li ma jbiddlux il-partijiet mhux ikkontestati li ma jkunux milquta mis-Sentenza ([10]).(8) Dan ir-Regolament ifittex li jirrimedja l-aspetti tar-Regolament 428/2005 li nstab li huma inkonsistenti mar-Regolament bażiku, u li għalhekk wasslu għall-annullament ta' xi partijiet minn dak ir-Regolament. Fl-istess waqt jiġbed l-attenzjoni, fir-rigward tal-esportaturi fir-Repubblika tal-Korea li kienu aċċettaw li jikkooperaw fl-investigazzjoni li wasslet għar-Regolament 428/2005, għall-konsegwenzi mill-Art. 9(6) tar-Regolament Bażiku. Is-sejbiet l-oħra kollha magħmula fir-Regolament 428/2005, li ma kinux ikkontestati fil-limiti taż-żmien determinat għal rikuża u li għalhekk ma ġewx ikkunsidrati mill-QPI u ma wasslux għall-annullament tar-Regolament ikkontestat, jibqgħu validi.(9) Għaldaqstant, skont l-Artikolu 233 tat-Trattat li jistabbilixxi l-Komunità Ewropea, ir-rata ta' dazju kontra d-dumping għal Huvis inħadmet mill-ġdid abbażi tas-sentenza tal-QPI.B. VALUTAZZJONI ĠDIDA TAS-SEJBIET IMSEJSA FUQ IS-SENTENZA TAL-QPI(10) F'dan ir-Regolament, l-aspett tas-sentenza li qed jiġi indirizzat huwa l-kalkolu tal-marġni ta' dumping, jew b'mod iktar speċifiku l-kalkolu tal-aġġustament magħmul fil-valur normali għad-differenzi bejn il-prezz tal-esportazzjoni u l-valur normali fi ħlasijiet mitluba fuq l-importazzjoni skont l-Artikolu 2(10)(b) tar-Regolament bażiku.(11) Kif deskritt fil-premessi (127) u (128) tar-Regolament 428/2005, intużaw metodoloġiji differenti sabiex jinħadem l-aġġustament fuq il-valur normali minn naħa waħda fl-investigazzjoni oriġinali u min-naħa l-oħra fl-analiżi interim imsemmija hawn fuq.(12) Bla ma tat deċiżjoni dwar il-legalità nfisha tal-metodu użat fl-analiżi interim sabiex jinħadem l-aġġustament imsemmi hawn fuq, il-QPI, fis-Sentenza tagħha, sabet li l-Istituzzjonijiet Komunitarji ma wrewx l-eżistenza ta' xi bidla fiċ-ċirkustanzi li setgħet tiġġustifika l-użu ta' metodu differenti minn dak użat fl-investigazzjoni oriġinali, kif mitlub mill-Artikolu 11(9) tar-Regolament bażiku. Għaldaqstant hi annullat l-Artikolu 2 tar-Regolament tal-Kunsill 428/2005 sal-punt fejn id-dazju kontra d-dumping impost fuq l-esportazzjoni lejn il-Komunità ta' oġġetti prodotti u esportati minn Huvis kien jisboq id-dazju li kien ikun applikabli kieku l-metodu użat fl-investigazzjoni inizjali kien intuża biex jinħadem l-aġġustament għall-valur normali fuq il-ħlasijiet mitluba fuq l-importazzjoni.(13) Għalhekk, l-aġġustament għall-valur normali fil-każ tad-dazji tal-importazzjoni nħadem mill-ġdid abbażi tal-metodu użat fl-investigazzjoni oriġinali.(14) Il-paragun bejn il-valur normali tal-medja mwieżna maħdum b'dan il-mod u l-prezz medju u differenzjat tal-esportazzjoni kif misjub matul l-analiżi interim skont it-tip tal-prodott fuq bażi ta' meta joħroġ mill-fabbrika wera l-eżistenza ta' dumping. Il-marġni ta' dumping stabbilit, espress bħala perċentwali tal-prezz tal-importazzjoni CIF fil-fruntiera tal-Komunità, bid-dazju mhux imħallas, huwa ta' 3.9%.(15) Ir-rata individwali kkalkulata għal Huvis kienet għamlet parti mill-bażi li fuqha nħadem id-dazju medju differenzjat li għandu japplika għall-esportaturi Koreani li kkooperaw imma li ma ntgħażlux għall-kampjun. Għaldaqstant il-marġni ta' dumping għall-kumpaniji li kkooperaw imma li ma ntgħażlux għall-kampjun inħadem mill-ġdid. Il-marġni l-ġdid ta' dumping għall-produtturi esportaturi li kkooperaw imma li ma ntgħażlux għall-kampjun stabbilit abbażi ta' marġni ta' dumping medju differenzjat huwa ta' 4.4%.(16) Kumpanija waħda, Woongjin Chemical Co., Ltd. (li qabel kienet magħrufa bħala Saehan Industries Inc.), ikkuntattjat lill-Kummissjoni u argumentat li d-dazju tagħha għandu jiġi adattat ukoll. Madankollu, billi dik il-kumpanija ma talbitx li jkun hemm annullament tad-dazju tagħha mill-QPI, id-dazju tagħha sar wieħed definittiv.C. ŻVELAR TAL-FATTI(17) Il-partijiet kollha interessati kkonċernati mill-implimentazzjoni tas-sentenza ġew infurmati dwar il-proposta sabiex jiġu riveduti r-rati tad-dazju kontra d-dumping applikabbli għall-Korporazzjoni Huvis u l-kumpaniji li kkooperaw imma li ma ntgħażlux għall-kampjun. Skont id-dispożizzjonijiet tar-Regolament bażiku, dawn ingħataw ukoll perjodu li fih setgħu jagħmlu rappreżentazzjonijiet sussegwenti għal din l-informazzjoni żvelata. Ġew meqjusa l-kummenti meta dawn kienu ġustifikati u sostanzjati suffiċjentement.D. KONKLUŻJONI(18) Abbażi ta' dan t'hawn fuq, ir-rata tad-dazju applikabbli għal Huvis u l-produtturi esportaturi li kkooperaw li mhumiex inklużi fil-kampjun għandha tiġi emendata skont dan. Ir-rati emendati għandhom japplikaw b'lura mid-data meta dak ir-Regolament (KE) Nru 428/2005 daħal fis-seħħ,ADOTTA DAN IR-REGOLAMENT:Artikolu 1It-tabella fl-Artikolu 2 tar-Regolament (KE) Nru 428/2005 li tikkonċerna r-rati ta' dazju definittivi kontra d-dumping li huma applikabbli fuq l-importazzjoni ta' fibri diskontinwi sintetiċi tal-poliesteru, mhux imqardxa, mimxuta jew ipproċessati mod ieħor għall-għażil, li jaqgħu taħt il-kodiċi NM 5503 20 00 u li joriġinaw mir-Repubblika tal-Korea, għandha tiġi sostitwita minn din li ġejja:Kumpanija | Dazju (%) | Kodiċi addizjonali TARIC |Huvis Corporation 151-7, Samsung-dong, Gangnam-gu, Seoul | 3,9 | A151 |Woongjin Chemical Co., Ltd. (li qabel kienet magħrufa bħala Saehen Industries Inc.) 254-8, Kongduk-dong, Mapo-ku, Seoul | 10,6 | A599 |Sung Lim Co., Ltd. RM 911, Dae-Young Bldg, 44-1; Youido-Dong Youngdungpo-ku, Seoul | 0 | A154 |Dongwoo Industry Co. Ltd. 729, Geochon-Ri, Bongwha-up, Bongwha-Kun, Kyoungsangbuk-do | 4,4 | A608 |East Young Co. Ltd. Bongwan #202, Gumi Techno Business Center, 267 Gongdan-Dong, Gumi-si, Kyungbuk | 4,4 | A609 |Estal Industrial Co. 845 Hokye-dong, Yangsan-City, Kyungnam | 4,4 | A610 |Geum Poong Corporation 62-2, Gachun-Ri, Samnam-Myon, Ulju-Ku, Ulsan-shi | 4,4 | A611 |Keon Baek Co. Ltd. 1188-3, Shinsang-Ri, Jinryang-Eup, Kyungsan-si, Kyungbuk-do | 4,4 | A612 |Samheung Co. Ltd. 557-12, Dongkyu-Ri, Pochon-Eub Pochon-Kun, Kyungki-do | 4,4 | A613 |Il-kumpaniji l-oħra kollha | 10,6 | A999 |Artikolu 2L-ammonti ta' dazji mħallsa jew mdaħħla fil-kontijiet skont l-Artikolu 2 tar-Regolament (KE) Nru 428/2005 fil-verżjoni inizjali tiegħu u li jisbqu lil dawk stabbiliti abbażi tal-Artikolu 2 tar-Regolament (KE) Nru 428/2005 kif emendat b'dan ir-Regolament, għandhom jitħallsu lura jew jiġu rimessi.Il-ħlas lura u r-rimessjoni għandhom jintalbu mill-awtoritajiet nazzjonali tad-dwana skont il-leġiżlazzjoni doganali applikabbli. F'każijiet debitament ġustifikati, il-limitu ta' żmien ta' tliet snin previst fl-Artikolu 236(2) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità ([11]) għandu jiġi estiż għal perjodu ta' sentejn.Artikolu 3Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu f'Il-Ġurnal Uffiċjali tal-Unjoni Ewropea u għandu japplika b'lura mit-18 ta' Marzu 2005.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President […]DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT LIMITAT ESKLUŻIVAMENT GĦAN-NAĦA TAL-INTROJTU1. ISEM IL-PROPOSTA:Regolament tal-Kunsill li jemenda r-Regolament (KE) Nru 428/2005 li jimponi dazju definittiv anti-dumping fuq l-importazzjoni ta' fibri diskontinwi tal-poliesteru li joriġinaw mir-Repubblika Popolari taċ-Ċina u mill-Għarabja Sawdita, li jemenda r-Regolament (KE) Nru 2852/2000 li jimponi d-dazju definittiv anti-dumping fuq l-importazzjoni ta' fibri diskontinwi tal-poliesteri li joriġinaw mir-Repubblika tal-Korea u li jtemm il-proċedura anti-dumping fir-rigward ta' tali importazzjonijiet li joriġinaw mit-Tajwan2. LINJI TAL-BAĠIT:Il-Kapitolu u l-Artikolu: 120Ammont ibbaġitjat għas-sena konċernata: 17 655 800 0003. IMPATT FINANZJARJUIl-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:(€ miljun sa punt deċimali wieħed)Linja tal-baġit: | Dħul[12] | Perjodu ta' 12-il xahar, li jibda mill-01/01/2009 | 2010 |Artikolu 120 | Impatt fuq ir-riżorsi proprji | - 3.8 | 0 |4. MIŻURI KONTRA L-FRODIMhux applikabbli5. RIMARKI OĦRAJNIl-Qorti ta' Prima Istanza annullat parzjalment l-Artikolu 2 tar-Regolament (KE) Nru 428/2005 sal-punt li dan jikkonċerna lil esportatur Korean wieħed ("l-applikant", jiġifieri l-Korporazzjoni Huvis). Minħabba f'hekk, id-dazju definittiv kontra d-dumping għall-applikant jintaqqas minn 5.7% għal 3.9% u d-dazju għall-produtturi esportaturi li mhumiex inklużi fil-kampjun minn 6% għal 4.4%. Ir-rati tad-dazju l-ġodda għandhom jiġu applikati b'lura minn dakinhar tad-dħul is-seħħ tad-dazju kontra d-dumping, jiġifieri t-18 ta' Marzu 2005.L-ammont ta' dazji li tħallsu mindu ġew imposti l-miżuri kontra d-dumping sa tmiem Jannar 2009 ġew stmati abbażi tal-informazzjoni estratta mid-database tal-istatistika dwar l-importazzjoni.Jidher, għalhekk, li l-ammonti eliġibbli għal rimborż ilaħħqu madwar 5,000,000 EUR. Ir-rimborż għandu jintalab lill-awtoritajiet doganali nazzjonali skont il-leġiżlazzjoni doganali Komunitarja applikabbli, biex b'hekk l-ammont attwali jkun jiddependi mill-ammonti mitluba mill-importaturi.Abbażi ta' dan t'hawn fuq, l-impatt finali fuq in-naħa tal-introjtu tal-baġit huwa ta' 3,750,000 EUR, jiġifieri l-ammont eliġibbli b'25% spejjeż tal-ġbir imnaqqsa minnu.[1] ĠU L 56, 6.3.1996, p. 1.[2] ĠU C 285, 7.10.1999, p. 3.[3] ĠU L 166, 6.7.2000, p. 1.[4] ĠU L 332, 28.12.2000, p. 17.[5] ĠU C 309, 19.12.2003, p. 2.[6] ĠU L 71, 17.3.2005, p. 1.[7] ĠU C 193, 6.8.2005, p. 38.[8] ĠU C 209, 15.8.2008, p. 44..[9] IPS v Il-Kunsill [1998] ECR II-3939.[10] Każ C-458/98 P IPS v Il-Kunsill [2000] ECR I-08147.[11] ĠU L 302, 19.10.1992, p. 1.[12] Fir-rigward tar-riżorsi proprji tradizzjonali (dazji fuq l-agrikoltura, imposti fuq iz-zokkor, dazji doganali), l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % tal-ispejjeż tal-ġbir


|

52010PC0575

/* KUMM/2010/0575 finali - NLE 2010/0292 */  Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Protokoll għall-Ftehim ta' Sħubija dwar is-Sajd bejn il-Komunità Ewropea u l-Istati Federali tal-Mikroneżja

	[pic] | IL-KUMMISSJONI EWROPEA |Brussel 19.10.2010KUMM(2010) 575 finali2010/0292 (NLE)Proposta għalREGOLAMENT TAL-KUNSILLdwar l-allokazzjoni tal-opportunitajiet tas-sajd skont il-Protokoll għall-Ftehim ta' Sħubija dwar is-Sajd bejn il-Komunità Ewropea u l-Istati Federali tal-MikroneżjaMEMORANDUM TA' SPJEGAZZJONIAbbażi tal-mandat rilevanti tal-Kunsill[1], il-Kummissjoni f'isem l-Unjoni Ewropea nnegozjat mal-Istati Federali tal-Mikroneżja (SFM) fir-rigward tat-tiġdid tal-Protokoll għall-Ftehim ta' Sħubija dwar is-Sajd bejn il-Komunità Ewropea u l-Istati Federali tal-Mikroneżja. Wara dawn in-negozjati, fis-7 ta' Mejju 2010 ġie ffirmat Protokoll ġdid li jkopri perjodu ta' ħames snin li jibda mill-adozzjoni ta' din id-Deċiżjoni tal-Kunsill dwar l-iffirmar tal-Protokoll u l-applikazzjoni provviżorja u jissostitwixxi l-Protokoll preċedenti li skada fil-25 ta' Frar 2010.Din il-proċedura li tikkonċerna l-allokazzjoni tal-opportunitajiet tas-sajd fost l-Istati Membri skont dan il-Protokoll, tiġi mibdija b'mod parallel mal-proċeduri rigward id-Deċiżjoni tal-Kunsill, bil-kunsens tal-Parlament Ewropew, dwar il-konklużjoni tal-Protokoll il-ġdid, u d-Deċiżjoni tal-Kunsill dwar l-iffirmar, f'isem l-UE, u l-applikazzjoni provviżorja tal-Protokoll imsemmi.Il-Protokoll il-ġdid jipprovdi lis-sajjieda tal-UE b'opportunitjiet tas-sajd fiż-żona ekonomika esklussiva tal-Istati Federali tal-Mikroneżja għal 6 bastimenti bil-purse seine u 12-il bastiment tas-sajd bil-konz. F'konformità mat-Trattat, il-metodu għall-allokazzjoni tal-opportunitajiet tas-sajd fost l-Istati Membri għandu jiġi ddefinit.Abbażi ta’ dan, il-Kummissjoni tipproponi li l-Kunsill jadotta dan il-Ftehim.2010/0292 (NLE)Proposta għalREGOLAMENT TAL-KUNSILLdwar l-allokazzjoni tal-opportunitajiet tas-sajd skont il-Protokoll għall-Ftehim ta' Sħubija dwar is-Sajd bejn il-Komunità Ewropea u l-Istati Federali tal-MikroneżjaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,Wara li kkunsidra l-proposta mill-Kummissjoni Ewropea,Billi:1.  Protokoll ġdid għall-Ftehim ta' Sħubija dwar is-Sajd bejn il-Komunità Ewropea u l-Istati Federali tal-Mikroneżja (minn issa 'l quddiem: il-Protokoll) ġie ffirmat fis-7 ta' Mejju 2010.2.  Fil-..., il-Kunsill adotta d-Deċiżjoni Nru …/2010/UE[2] dwar l-iffirmar u l-applikazzjoni provviżorja tal-Protokoll il-ġdid.3.  Il-metodu għall-allokazzjoni tal-opportunitajiet tas-sajd fost l-Istati Membri għandu jiġi definit għad-dewmien tal-Protokoll il-ġdid kif ukoll għall-perjodu tal-applikazzjoni provviżorja tiegħu.4.  Sabiex jiġi żġurat li l-opportunitajiet tas-sajd disponibbli għall-Unjoni Ewropea skont dan il-Protokoll jintużaw kompletament, huwa meħtieġ li l-Kummissjoni jkollha s-setgħa li talloka mill-ġdid fuq bażi temporanja l-opportunitajiet tas-sajd mhux użati minn Stat Membru wieħed lil Stat Membru ieħor, mingħajr ma tiġi affettwata l-allokazzjoni jew l-iskambju tal-opportunitajiet tas-sajd fost l-Istati Membri skont il-Protokoll.5.  Dan ir-Regolament għandu jidħol fis-seħħ fl-ewwel jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea , partikolarment bil-ħsieb li jiżgura l-attivitajiet tas-sajd wara l-iskadenza tal-Protokoll preċedenti fil-25 ta' Frar 2010.ADOTTA DAN IR-REGOLAMENT:Artikolu 11. L-opportunitajiet tas-sajd stabbiliti fil-Protokoll għall-Ftehim ta' Sħubija dwar is-Sajd bejn il-Komunità Ewropea u l-Istati Federali tal-Mikroneżja msemmijja fid-Deċiżjoni Nru …/2010/UE dwar l-iffirmar u l-applikazzjoni provviżorja tal-Protokoll għall-Ftehim ta' Sħubija dwar is-Sajd għandhom jiġu allokati fost l-Istati Membri kif ġej:a) Bastimenti bil-purse seine għat-tonnSpanja | 5 bastimenti |Franza | bastiment wieħed (1) |b) bastimenti tas-sajd bil-konzijiet tal-wiċċ:Spanja | 12-il bastiment |2. Bla ħsara għad-dispożizzjonijiet tal-Ftehim ta' Sħubija dwar is-Sajd u l-Protokoll, għandu japplika r-Regolament tal-Kunsill (KE) Nru 1006/2008 tad-29 ta' Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta' bastimenti ta' pajjiżi terzi għall-ilmijiet tal-Komunità[3].3. Jekk l-applikazzjonijiet għall-awtorizzazzjoni tas-sajd mill-Istati Membri msemmija fil-paragrafu 1 ma jkoprux l-opportunitajiet kollha tas-sajd stabbiliti bil-Protokoll, il-Kummissjoni għandha tikkunsidra l-applikazzjonijiet għall-awtorizzazzjoni tas-sajd minn kwalunkwe Stat Membru ieħor skont l-Artikolu 10 tar-Regolament tal-Kunsill (KE) Nru 1006/2008.4. Jekk jidher li l-għadd ta' opportunitajiet tas-sajd kif stabbilit fil-paragrafu 1 ma jkunx qed jintuża kompletament, il-Kummissjoni għandha tinforma lill-Istati Membri konċernati u għandha titlobhom jikkonfermaw li mhux qed jużaw dawk l-opportunitajiet tas-sajd. In-nuqqas ta' tweġiba sal-iskadenza ta' għaxart ijiem ta' xogħol għandha titqies bħala konferma li l-bastimenti tal-Istat Membru konċernat mhux qed jagħmlu użu komplut mill-opportunitajiet tas-sajd tagħhom fil-perjodu mogħti. Wara l-konferma mill-Istat Membru konċernat, il-Kummissjoni għandha tiddeċiedi fuq l-allokazzjoni mill-ġdid tal-opportunitajiet tas-sajd fost l-Istati Membri.Artikolu 2Dan ir-Regolament għandu jidħol fis-seħħ fl-ewwel jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] Id-Deċiżjoni tal-Kunsill Nru 8877/2010 tas-26 ta’ April 2010[2] ĠU L ….[3] ĠU L 286, 29.10.2008, p. 33.